ع النسوان ياسلام سلم ع النسوان ياسلام سلم مافيش كده ابدن بهجه ده احنا الوارثين يافندم ضاربين الدنيا طبنجه يا حبيبتي دي جتتي ساحت و الحب اه نط في وشي ودي ساعة الحظ إن راحت ابدن ما تتعوضشي كل الأطيان لو ضاعت في بوسه ما نستخسرشي مين يشوفنا بالذمه و لا يطلعشى من دينه و اللي يعمل لنا حشمه خليه يتلهي علا عينه ستات من احسن فورمه د احنا النتايات الفينو لا تقول شنجر و لا بنجر و لا كورسال و لا كازينو السح النح يا مون شير كل دا إحنا بدعينه احيه علا مصر احيه شوف شبانها و بناتها بسلامته عامل لي جانتيه عايش ويا بسلامتها وطن ايه بجه و سخام ايه بكره تبان له لبتها و البنك يطب عليه يشفط الاطيان كلتها يسرح بقا سيدنا البيه بمخلل و آدي اخرتها ده كلام ملاحيس ما يهمش ماتتمسخرش علينا إن شاء الله ماحد يحوش الفلوس في رجلينا بنغني و نرقص بولكا و مازوركا و نسكر طينه نلعب بوكر ونبقشش دي الجنيهات ملو ايدينا إن راحت أطيان بابا البركة في صيغة نينه كده و الا بلاش يا مدارس دي بلدنا بقت منخوليا يكفينا بس نعايرها قال ايه عاملين بكالوريا و الواحدة في طبخة نابت عاوزه لها سبعين كخيا ما بدال التكنولوجيا يدوهم طبخالوجيا و كلها لهجالوجيا و أومور أونطالوجيا نعرف جغرافيا و نحوي وحساب و حاجات تراللي خمسه في تسعه بستاشر و باريس في الوجه القبلي بونجورنو فعل مضارع مفتوح علا البحري تمللي و صنعة هنري التاسع شيخ حاره في المتولي ابجد هوز معناها بالتركي ابقا قابلني